stanford-oval/wikipedia huggingface dataset:
Välskärikalat (heimo)

| Välskärikalat |
| --- | --- |
 Keltavälskäri (Zebrasoma flavescens)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Välskärikalat Acanthuriformes
Heimo::  Välskärikalat Acanthuridae  Rafinesque, 1810
Suvut
 Acanthurus  Ctenochaetus  Naso  Paracanthurus  Prionurus  Zebrasoma 
Katso myös
   Välskärikalat (heimo) Wikispeciesissä   Välskärikalat (heimo) Commonsissa 
Infobox OKNimi-testi OK: 
Välskärikalat (Acanthuridae) on trooppinen kalaheimo, joka luetaan osaksi laajempaa välskärikalojen lahkoa (Acanthuriformes). Heimoon kuuluu kuusi sukua, joissa on noin 85 eri lajia. Ne esiintyvät yleisinä eri puolilla maailmaa, erityisesti trooppisen Tyynenmeren ja Karibianmeren koralliriutoilla. Värikkään ulkoasunsa vuoksi ne ovat suosittuja akvaariokaloja.
Ulkonäkö ja koko

Välskärikaloilla on pyrstön tyvessä piikki, jolla ne pystyvät haavoittamaan toisia kaloja. Piikki muistuttaa muodoltaan kirurginveistä, mistä on tullut heimon nimi monessa kielessä.
Välskärikalat ovat vartalonmuodoltaan litteitä, korkeita, ja soikeita tai kiekkomaisia. Zebrasoma-suvun lajeilla on suipoin kuono; Acanthurus-lajit ovat tylppäpäisimpiä. Sirppimäinen pyrstö on yleinen.
Alkuperä

Useimmat välskärikalat elävät luonnossa Tyynenmeren länsiosissa. Yhdeksän lajia elää Atlantissa ja neljä Tyynenmeren itäosissa.
Välskärikalat eivät ole uhanalaisia, mutta niitä kalastetaan joskus ympäristön kannalta haitallisilla menetelmillä, kuten koralliriuttoja vahingoittavalla dynamiitilla. Myös kalojen tainnuttamiseen käytettävät pienet syanidimäärät ovat ympäristölle haitallisia, sillä ne tuhoavat samalla useita muita lajeja.
Ravinto

Välskärikalojen pääasiallista ravintoa on levä, ja ne viettävät aikaansa laiduntamalla koralliriuttojen levämatoilla. Syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Jotkin lajit siirtyvät aikuistuessaan syömään eläinplanktonia tai detritusta eli hajoamassa olevaa eloperäistä materiaalia.
Lisääntyminen

Välskärikalat kutevat pareittain eivätkä ryhmäkutuna; toisinaan monet parit kutevat yhdessä. Kutuajan lähestyessä ne kerääntyvät suuriksi parviksi. Koiraat valtaavat haaremin tai reviirin ja taistelevat vallasta käyttäen tarvittaessa veitsiulokettaan. Niiden ei ole havaittu hoitavan jälkikasvuaan.
Välskärikalat akvaariossa

Zebrasoma-suvussa on suosituimpia akvaariokaloja; Acanthurukset ovat näyttäviä mutta vaikeasti hoidettavia. Ctenochaetus-suvun neljää lajia pidetään akvaarioissa; Nasoista akvaarioon soveltuu varsinaisesti vain yksi laji, Naso lituratus, toistakin (Naso elegans) näkee joskus. Paracanthurus-suvun ainoaa lajia, palettivälskäriä, teki tunnetuksi Dorin hahmo Pixarin animaatioelokuvissa Nemoa etsimässä (2003) ja Doria etsimässä (2016). Prionurus-lajeja on vain suurimmissa yleisöakvaarioissa.
Silosarvikalan piikki.
West Wing

| West Wing> The West Wing |
| --- | --- |

Kestoaika:  40 min
Kehittäjä(t):  Aaron Sorkin
Alkuperämaa:  Yhdysvallat
Alkuperäiskieli:  englanti
Verkko:  NBC
Tuotantokausia:  7
Jaksoja:  155
Tuotanto
Ohjaaja(t):   Aaron Sorkin  Alex Graves  Christopher Misiano  Thomas Schlamme  Lesli Linka Glatter  Laura Innes  Vincent Misiano  Ken Olin  Paris Barclay  Andrew Bernstein  Bill D’Elia  Jessica Yu  Julie Hébert  Jeremy Kagan  Alan Taylor  Robert Berlinger  Richard Schiff  Nelson McCormick  John David Coles 
Käsikirjoittaja(t):   Aaron Sorkin  John Wells  Debora Cahn  Eli Attie  Lauren Schmidt  Josh Singer  David Handelman  Paula Yoo  Mark Goffman  David Gerken  Lawrence O’Donnell  William Sind  Michael Oates Palmer  Peter Noah 
Säveltäjä(t):  W.G. Snuffy Walden
Kuvaaja(t):   Thomas Del Ruth  Michael Mayers 
Tuotantoyhtiö(t):   Warner Bros. Television  John Wells Proaductions 
Aiheesta muualla
IMDb 
West Wing (The West Wing) on Yhdysvaltain presidentin kanslian henkilökunnasta ja valtakunnan politiikasta kertova kuvitteellinen mutta hyvin aiheeseen perehtynyt draamasarja. Yhtä pääosaa, demokraattien presidentti Jed Bartletia, näyttelee Martin Sheen. Sarja käynnistyi Yhdysvalloissa vuonna 1999, ja sitä tehtiin seitsemän tuotantokautta aina vuoteen 2006. Jaksoissa kommentoitiin ajankohtaisia teemoja, ja sarjan nähtiin ottavan epäsuorasti kantaa republikaanipresidentti George W. Bushin toimiin Valkoisessa talossa. West Wing voitti useita Emmy-palkintoja.
Sarjan mainoslause on ”Right place. Right time. Right man.” (suom. Oikea mies oikeassa paikassa oikeaan aikaan).
Suomessa sarjaa on nähty kaikki seitsemän tuotantokautta Nelosella. Sarjaa on myös esitetty SuomiTV:llä.
Päähenkilöt

| 0 | 1 | 2 |
| --- | --- | --- |
|  Rob Lowe  | … |  apulaisviestintäjohtaja Sam Seaborn (1999–2003)   |
|  Moira Kelly  | … |  Mandy Hampton (1999–2000)   |
|  Alan Alda  | … |  senaattori Arnold Vinick (2004–)   |
|  Stockard Channing  | … |  presidentin puoliso Abbey Bartlet (2001–2005)   |
|  Dulé Hill  | … |  Charlie Young (1999–2006)   |
|  Allison Janney  | … |  lehdistösihteeri Claudia Jean 'C.J.' Cregg (1999–2006)   |
|  Joshua Malina  | … |  apulaisviestintäjohtaja Will Bailey (2002–2006)   |
|  Mary McCormack  | … |  Kate Harper (2004–)   |
|  Janel Moloney  | … |  Donna Moss (1999–2006)   |
|  Richard Schiff  | … |  viestintäjohtaja Toby Ziegler    |
|  John Spencer  | … |  kansliapäällikkö Leo McGarry (1999–2005)   |
|  Bradley Whitford  | … |  apulaiskansliapäällikkö Josh Lyman (1999–2006)   |
|  Jimmy Smits  | … |  kongressiedustaja Matthew Santos (2004–2006)   |
|  Martin Sheen  | … |  presidentti Josiah ”Jed” Bartlet (1999–2006)   |
Aiheesta muualla

West Wing Internet Movie Databasessa (englanniksi)
WayLander

| wayLander> Henkilötiedot |
| --- | --- |
Koko nimi:  Jan Rahkonen
Syntynyt: 1994
Kansalaisuus:   Suomi  Venäjä
Elektronisen urheilun pelaaja
Pelaajanimi:  wayLander
Nyk. joukkue:  pro100
Rooli:  rifler
Peli:  Counter-Strike: Global Offensive
Ammattilaisjoukkueet

 2013 :  b. s3x
 2013 :  Courage-Gaming
 2014–2015 :  PiTER
 2015–2016 :  HS.GG
 2016 :  Gambit Gaming
 2016–2018 :  Flipsid3 Tactics
 2018–2019 :  Winstrike Team
 2019– :  pro100
Jan ”wayLander” Rahkonen (s. 1994) on suomalais-venäläinen Counter-Strike: Global Offensive -ammattilainen. Rahkonen edustaa ukrainalaisessa omistuksessa olevaa pro100- joukkuetta.
Vuoden 2015 syyspuoliskon Rahkonen oli tauolla, koska hän oli suorittamassa asepalvelusta Suomen puolustusvoimissa.
Hän on voittanut muun muassa Dreamhack Open Leipzigin, ja kilpaili myös E-League Boston 2018 Majorissa.
Wayan Limbak

Wayan Limbak (1897 – 5. syyskuuta 2003) oli indonesialainen tanssija. Hän oli kotoisin Balilta.
Limbak muistetaan varsinkin balilaisesta kecakista eli ns. "apinatanssista", jonka hän kehitti yhteistyössä saksalaisen Walter Spiesin kanssa 1930-luvulla. Tyypillisesti miesten esittämä kecak saavutti nopeasti varsinkin Balilla vierailleiden turistien suosion.
Limbakin oma kecak-ryhmä teki myös lukuisia kansainvälisiä esiintymisiä. Limbak kuoli Gianyarissa, Balin saarella 106-vuotiaana. Hän oli naimisissa kolmesti ja eli kaikkien vaimojensa ohitse.
Voki järv

| Voki järv |
| --- | --- |
Valtiot:  Viro
Maakunnat:  Valgamaa
Kunnat:  Otepään kunta
Koordinaatit:  58°17′00″N, 26°32′28″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pühäjõen valuma-alue
Järveen tulevat joet:  Pühäjõgi Vidrike järvestä
Laskujoki:  Pühäjõgi Lambahanna järveen 
Järvinumero:  VEE2120100
Mittaustietoja
Pinnankorkeus:  119,3 m  mpy. 
Pituus:  1,01 km  
Leveys:  0,2 km  
Rantaviiva:  2,599 km  
Pinta-ala:  17 ha  
Tilavuus:  0,0012 km³  
Keskisyvyys:  7,3 m  
Suurin syvyys:  15 m  
Valuma-alue:  13,1 km²
Saaria:  ei saaria 
 fiVoki järv 
Voki järv on Viron Valgamaalla Otepään kunnan Koigun, Truutan ja Vidriken kylissä sijaitseva järvi.
Se kuuluu Koorasten kylän järvialueeseen (vir. Kooraste järvestik), johon kuuluu yhteensä 15 järveä.
Maantietoa

Järvi on 1,0 kilometriä pitkä, 200 metriä leveä, ja sen pinta-ala on 17 hehtaaria. Sen rannat ovat järveen viettäviä 20-metriä korkeita rinteitä lukuun ottamatta järven päissä olevia tasaisia rantoja. Järvessä ei ole saaria ja sen keskisyvyys on 7,3 metriä. Syvin kohta, joka sijaitsee itäpäässä, on 15 metriä syvä (tai ehkä 22,3 metriä ). Ympäristössä vuorottelevat pelto- ja niittymaat metsämaiden kanssa. Sekä pohjoispuolella että eteläpuolella viljellyt pellot jäävät 140 metrin korkeuteen mpy. ja järveen viettävät rinteet ovat etelässä metsää ja pohjoisessa niittyjä. Järven itäpäässä on myös niittyjä, mutta länsirannoilla ne ovat viljeltyjä lähes rantaan asti. Täällä sijaitsee myös kaksi tilaa rannan tuntumassa. Pühäjõen kohdilla, sekä tulo- että lasku-uomissa, on maasto suomaata ja kosteikko. Järven rantaan ulottuvia teitä on vain järven länsirannassa.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv).
Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa järven vesi on kirkasta,  vedenväri sinapinkeltainen tai vihertävänkeltainen ja sen näkösyvyys on 2,0–2,4 metriä. Järven vesi on kesäisin ja talvisin lämpötilakerrostunut. Veden happamuustaso on pH 7,0–8,2 . Järvessä elää 25 eri lajia vesikasvillisuutta. Vielä vuonna 1968 kasvoi järven itäpäässä jääkauden jälkeinen arktinen relikti merivita (Potamogeton filiformis). Kalaston valtalajeja ovat lahna, särki ja hauki.
Järvi ja sen rantaviiva on sisällytetty Natura 2000-ohjelmaan suojelualueeksi (SCI ja SAC).
Vesistösuhteita

Voki järv kuuluu Pühäjõen valuma-alueeseen, koska järvi on myös Pühäjõen läpivirtausjärvi. Järven pohjoisrantaan tulee kaksi ojaa. Lyhyt oja alkaa kylältä, mutta pitempi, joka laskee järveen Oru orgin pohjalla, alkaa pohjoisessa kauempana ylängöllä. Etelärantaan laskee lyhyt pelto-oja. Yläpuolisen Vidrike järven valuma-alueen pinta-ala on 4,1 neliökilometriä (km²). Kun Voki järvellä valuma-alueen pinta-ala on 13,1 km², kuuluu siitä 9,0 km² järven lähialueeseen. Osa järveen tulevasta vedestä tulee rannoilla ja järven pohjassa sijaitsevista lähteistä (18 litraa sekunnissa ). Esimerkiksi länsirannalla sijaitsee Saare-Oru läte ja Saarekõivu läte (läte tarkoittaa lähdettä). Voki järven laskuoja on nimeltään Pühäjõgi, joka on tässä osaa laaksoa sen lyhyiden uomien ja muutamien järvien muodostama järviketjun toinen väli, joka laskee seuraavaksi Lambahanna järveen.
Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

↑  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
1 2 3  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Aiheesta muualla

Eljand, Olavi: Voki järv, YouTube (viroksi)
Voki järve hoiuala kaitsekorralduskava ajalle 2016–2025, Keskkonnaamet 2015 (viroksi)
Wayanadin kansallispuisto

Nilgirin biosfäärialueen kansallispuistot, Wayanadin kansallispuisto ruskealla alueen pohjoisosassa.
Wayanadin kansallispuisto on luonnonsuojelualue Intiassa Keralan osavaltiossa. Se sijaitsee Länsi-Ghatien vuoristoon kuuluvilla Nilgirivuorilla, ja on osa Nilgirin biosfäärialuetta. Se on perustettu vuonna 1973 suojelualueeksi, ja myöhemmin siitä tehtiin kansallispuisto. Sana Wayanad tarkoittaa suoaluetta. Siellä elää aasiannorsuja, tiikereitä, panttereita ja huulikarhuja.
Vireot (suku)

| Vireot (suku) |
| --- | --- |
 Pajuvireo (Vireo bellii)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vireot Vireo  Vieillot, 1808
Katso myös
   Vireot (suku) Wikispeciesissä   Vireot (suku) Commonsissa 
Infobox OKVirheellinen NIMI-arvo: 
Vireot (Vireo) on vireojen heimoon kuuluva varpuslintusuku. Sukuun kuuluu 31 lajia.
Vireoihin (Vireo) kuuluvia lajeja

Andienvireo (Vireo leucophrys)
Costaricanvireo (Vireo carmioli)
Cozumelinvireo (Vireo bairdi)
Harmaapäävireo (Vireo cassinii)
Harmaavireo (Vireo vicinior)
Hispaniolanvireo (Vireo nanus)
Jukataninvireo (Vireo magister)
Kanadanvireo (Vireo philadelphicus)
Keltaperävireo (Vireo flavoviridis)
Keltarintavireo (Vireo flavifrons)
Kultavireo (Vireo hypochryseus)
Kuubanvireo (Vireo gundlachii)
Lavertajavireo (Vireo gilvus)
Lyijyvireo (Vireo plumbeus)
Mangrovevireo (Vireo pallens)
Meksikonpikkuvireo (Vireo nelsoni)
Meksikonvireo (Vireo brevipennis)
Noronhanvireo (Vireo gracilirostris)
Oliivivireo (Vireo modestus)
Pajuvireo (Vireo bellii)
Paksunokkavireo (Vireo crassirostris)
Pilvimetsävireo (Vireo masteri)
Puertoriconvireo (Vireo latimeri)
Punasilmävireo (Vireo olivaceus)
Sanandrésinvireo (Vireo caribaeus)
Silmälasivireo (Vireo solitarius)
Sinipäävireo (Vireo osburni)
Tammivireo (Vireo huttoni)
Teksasinvireo (Vireo atricapilla)
Valkosilmävireo (Vireo griseus)
Viiksivireo (Vireo altiloquus)
Aiheesta muualla

ITIS: Vireo (englanniksi)
Yangasso

| Yangasso |
| --- | --- |
 Yangasso
 Koordinaatit: 13°4′21″N, 5°19′13″W 
Valtio:  Mali
Alue:  Ségoun alue
Piiri:  Blan piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Väkiluku (2009):  21 600
Infobox OKVirheellinen NIMI-arvo: 
Yangasso on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 53 kilometriä Blasta itään. Kunnassa on 21 600 ja keskuskylässä 2 900 asukasta (vuonna 2009).
Kunta rajoittuu lännessä Blan piirin Diaramanan, Kemenin ja Korodougoun, pohjoisessa Fanin ja Koulandougoun ja idässä Sanin piirin Diélin, Niamanan ja Diakourounan kuntiin sekä etelässä Sikasson alueeseen. Seudun läpi virtaa Baniin laskeva Koni.
Yangasso toimi aikaisemmin arrondissementin keskuksena. Nykyään kuntaan kuuluu 29 kylää. Asukkaat ovat etupäässä bambaroita, miniankoja, fulbeja ja markoja. Vallitsevat uskonnot ovat islam ja kristinusko.
Yangasson kautta kulkee Ségoun, Blan ja Sanin yhdistävä maantie RN6. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja maissi. Kotieläimiä ovat naudat, lampaat, aasit, siat ja vuohet. Yangassossa pidetään viikoittaiset markkinat. Palveluihin kuuluvat 11 alakoulua, kaksi yläkoulua, kolme terveyskeskusta ja sairastupa.
Vireonapsijat

| Vireonapsijat |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Vireonapsijat Inezia  Cherrie, 1909
Katso myös
   Vireonapsijat Wikispeciesissä   Vireonapsijat Commonsissa 
Infobox OKNimi-testi OK: 
Vireonapsijat (Inezia) on tyrannien heimoon kuuluva lintusuku.
Vireonapsijoihin (Inezia) kuuluvia lajeja

Harmaavireonapsija (Inezia inornata)
Isovireonapsija (Inezia subflava)
Pikkuvireonapsija (Inezia tenuirostris)
Rillivireonapsija (Inezia caudata)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Inezia (englanniksi)
Xalq qəzeti

Lehden etusivu marraskuussa 2023.
Xalq qəzeti (”Kansan lehti”) on Azerbaidžanin pääkaupungissa Bakussa ilmestyvä azerinkielinen sanomalehti.
Bolševikkien julkaiseman lehden ensimmäinen numero ilmestyi maanalaisena elokuussa 1919 nimellä Kommunist. Sen julkaisemista jatkettiin Azerbaidžanin sosialistisen neuvostotasavallan perustamisen jälkeen huhtikuussa 1920. Nykyään Xalq qəzetin edeltäjänä pidetään Azerbaidžanin demokraattisen tasavallan toukokuussa 1918 perustettua virallista lehteä Azər­baycania.
Azerbaidžanin kommunistisen puolueen, Azerbaidžanin SNT:n korkeimman neuvoston ja ministerineuvoston äänenkannattajana toiminut Kommunist oli neuvostoaikana tasavallan tärkein azerinkielinen päivälehti, jonka rinnalla ilmestyivät muun muassa venäjänkielinen Bakinski rabotši ja armeniankielinen Komunist. Lehden levikki oli 460 000 kappaletta vuonna 1981.
Lehti julistautui riippumattomaksi vuonna 1991 ja otti nimen Xalq qəzeti. Vuodesta 1995 lähtien sen julkaisijana on toiminut 
Azerbaidžanin presidentin kanslia. Kuudesti viikossa ilmestyvän lehden paperiversion painos oli 4 800 kappaletta marraskuussa 2023. Se ilmestyy myös Internetissä ja on luettavissa pdf-tiedostoina.
Aiheesta muualla

Lehden sivusto
Wheels

| ”Wheels” Foo Fighters |
| --- | --- | --- |

Singlen tiedot
 Albumilta: Greatest Hits
 Julkaistu: 29. syyskuuta 2011
 Tuottaja(t): Butch Vig
 Tyylilaji: alternative rock
 Kesto: 04.38
 Levy-yhtiö: RCA
Foo Fightersin muut singlet
| ”"Let It Die"” 2008 | ”"Wheels"” 2009 | ”"Rope"” 2011 |
"Wheels" on rockyhtye Foo Fightersin single. Se debytoi radiossa 23. syyskuuta 2009 ja se julkaistiin virallisesti 29. syyskuuta. Kappale soitettiin ensi kertaa livenä Valkoisessa talossa osana itsenäisyyspäiväjuhlaa. Kappaleet "Wheels" sekä "Word Forward" nauhoitettiin kokoelma-albumille Greatest Hits tuottaja Butch Vigin kanssa.
Musiikkivideo

Kappaleen musiikkivideo julkaistiin lokakuussa 2009. Videossa yhtye esiintyi vanhassa varastossa soittaen kappaletta. Videon ohjasi Sam Brown.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Wheels | 4.38 |  |  |  |  |  |  |  |
| 2. | Word Forward | 4.14 |  |  |  |  |  |  |  |
Listasijoitukset

| Lista (2009) | Korkein sijoitus |
| --- | --- |
Australian Singles Chart: 21
Canadian Hot 100: 22
Irish Singles Chart: 40
New Zealand Singles Chart: 13
Swedish Singles Chart: 24
UK Singles Chart: 22
U.S. Billboard Hot 100: 72
U.S. Billboard Rock Songs: 1
U.S. Billboard Alternative Songs: 3
U.S. Billboard Hot Mainstream Rock Tracks: 4
Washtenaw’n piirikunta

Washtenaw’n piirikunta (engl. Washtenaw County) on Yhdysvaltojen Michiganin osavaltiossa sijaitseva piirikunta. Sen väkiluku oli 372 258 vuonna 2020. Piirikunnan hallintokeskus on Ann Arborin kaupunki, joka on myös Washenaw’n piirikunnan suurin kunta. Piirikunta on perustettu vuonna 1822.
Väestö

Vuonna 2020 Washtenaw’n piirikunnan 372 258 asukkaasta valkoisia oli 74,2 %, mustia 12,3 %, aasialaisia 9,4 % ja alkuperäisasukkaita 0,4 %. Vuonna 2019 15,2 % asukkaista puhui kotonaan jotain muuta kieltä kuin englantia ja 12,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Washtenaw’n piirikunta Wikimedia Commonsissa
WWE Cyber Sunday

Cyber Sunday oli pay-per-view-tapahtuma (PPV), jonka tuotti World Wrestling Entertainment (WWE). Vuosina 2004 ja 2005 se tunnettiin nimellä Taboo Tuesday ja silloin se kuului RAW-brändiin. "Taboo Tuesday" -aikoina se oli ensimmäinen PPV WWE:ssä, joka pidettiin tiistaina sitten vuoden 1991 pay-per-view:n, This Tuesday in Texasin. Vuonna 2006 se pidettiin sunnuntaina marraskuun alkupuolella. Samana vuonna se myös nimettiin uudestaan Cyber Sundayksi. Tämä pay-per-view erottui siten kaikista muista, että yleisö sai äänestää haluamaansa ottelua tai vastustajaa.
Vuonna 2009 Cyber Sundayn korvasi WWE Bragging Rights.
Ottelut ja tulokset > 2004

Taboo Tuesday (2004) pidettiin 19. lokakuuta, 2004 Bradley Cenerissä Milwaukeessa, Wisconsinissä.
Sgt. Slaughter voitti Muhammed Hassanin diskauksella dark-ottelussa
Shelton Benjamin voitti Chris Jerichon tavallisessa ottelussa ja voitti Intercontinental Mestaruuden (10:55)
Trish Stratus voitti Molly Hollyn, Stacy Keiblerin, Victorian, Gail Kimin, Jazzin ja Nidian Fulfill Your Fantasy Battle Royal -ottelun ja säilytti Womens Mestaruuden (05:30)
Gene Snitsky voitti Kanen kettinkiottelussa (14:17)
Eugene voitti Eric Bischoffin hiusottelussa (02:01)
Chris Benoit ja Edge voittivat La Résistance (Sylvain Grenier ja Robért Conway) Tag Team -ottelussa ja voittivat WWE World Tag Team -mestaruudet (16:15)
Christy Hemme voitti Carmella DeCesaren Lingerie Pillow Fight -ottelussa (01:48)
Triple H voitti Shawn Michaelsin tavallisessa ottelussa ja säilytti World Heavyweight -mestaruuden (14:05)
Randy Orton voitti Ric Flairin Steel Cage -ottelussa (10:35)
2005

Taboo Tuesday (2005) pidettiin 1. marraskuuta 2005 iPayOne Centerissa San Diegossa, Kaliforniassa.
Rey Mysterio ja Matt Hardy voittivat Chris Mastersin ja Snitskyn tag team -ottelussa (13:46)
Eugene ja Jimmy Snuka voittivat Rob Conwayn ja Tyson Tomkon tag team -ottelussa (06:21)
Mankind voitti Carliton tavallisessa ottelussa (07:22)
Kane ja Big Show voittivat Lance Caden ja Trevor Murdochin tag team -ottelussa ja voittivat WWE World Tag Team -mestaruudet (07:59)
Batista voitti Jonathan Coachmanin katutappeluottelussa (04:22)
Trish Stratus voitti Ashley Massaron, Mickie Jamesin, Marian, Candice Michellen ja Victorian Fulfill Your Fantasy Battle Royal -ottelussa ja säilytti naisten mestaruuden (05:23)
Ric Flair voitti Triple H:n Steel Cage -ottelussa ja säilytti Intercontinental -mestaruuden (23:45)
John Cena voitti Kurt Anglen ja Shawn Michaelsin Triple Threat -ottelussa ja säilytti WWE Championshipin (16:42)
2006

Cyber Sunday (2006) pidettiin 5. marraskuuta 2006 U.S. Bank Arenalla Cincinnatissa, Ohiossa.
Super Crazy voitti Rob Conwayn dark-ottelussa (03:26)
Umaga voitti Kanen tavallisessa ottelussa (08:39)
Cryme Tyme (JTG ja Shad Gaspard) voittivat The Highlandersit, Charlie Haas ja Visceran, ja Lance Cade & Trevor Murdochin Texas Tornado -ottelussa (04:28)
Jeff Hardy voitti Carliton tavallisessa ottelussa ja säilytti Intercontinental -mestaruuden (13:21)
Rated-RKO (Edge ja Randy Orton) voittivat D-Generation X:n (Shawn Michaelsin ja Triple H:n) tag team -ottelussa, jossa Eric Bischoff oli erikoistuomarina (18:11)
Lita voitti Mickie Jamesin Diva Lumberjack -ottelussa ja voitti vapautetun naisten mestaruuden (08:07)
Ric Flair ja Roddy Piper voittivat The Spirit Squadin tag team -ottelussa ja voittivat WWE World Tag Team -mestaruudet (06:55)
King Booker voitti John Cenan ja Big Show:n Triple Threat matsissa ja säilytti World Heavyweight Mestaruuden (21:05)
2007

Cyber Sunday (2007) pidettiin 28. lokakuuta, 2007 Verizon Centerissa Washingtonissa
Jesse & Festus voittivat Deuce 'n Dominon dark-ottelussa
Rey Mysterio voitti Finlayn Paarit-ottelussa (09:41)
CM Punk voitti The Mizín tavallisessa ottelussa ja säilytti ECW-mestaruuden (08:48)
Mr. Kennedy voitti Jeff Hardyn tavallisessa ottelussa (09:05)
Kane voitti Montel Vontavious Porterin uloslaskulla tavallisessa ottelussa, joka käytiin Yhdysvaltain mestaruudesta (06:38)
Shawn Michaels voitti Randy Ortonin diskauksella tavallisessa ottelussa, joka käytiin WWE-mestaruudesta (15:53)
Triple H voitti Umagan katutappeluottelussa (17:21)
Batista voitti The Undertakerin tavallisessa ottelussa ja säilytti World Heavyweight -mestaruuden (Steve Austin oli erikoistuomarina)